b'\n_START_ARTICLE_\nParal\xc2\xb7lel 45\xc2\xba nord\n_START_SECTION_\nGeografia\n_START_PARAGRAPH_\nEn el sistema geod\xc3\xa8sic WGS84, al nivell de 45\xc2\xb0 de latitud nord, un grau de longitud equival a  78,847 km; la longitud total del paral\xc2\xb7lel \xc3\xa9s de 28.384 km, que \xc3\xa9s aproximadament 71,0% de la de l\'equador,  del que es troba a 4.985 km i a 5.017 km del Pol Nord\n_START_SECTION_\nDurada del dia\n_START_PARAGRAPH_\nEn aquesta latitud, el sol \xc3\xa9s visible durant 15 hores i 37 minuts a l\'estiu, i 8 hores i 46 minuts en solstici d\'hivern.\n_START_SECTION_\nAm\xc3\xa8rica del Nord\n_START_PARAGRAPH_\nA Am\xc3\xa8rica del Nord, el paral\xc2\xb7lel 45 forma algunes fronteres, i passa a trav\xc3\xa9s dels estats d\'Oregon, Idaho, Dakota del Sud, Minnesota, Wisconsin, Michigan, Nova York, Vermont, Nou Hampshire i Maine i a trav\xc3\xa9s de les prov\xc3\xadncies canadenques d\'Ont\xc3\xa0rio, el Quebec, Nova Brunsvic i Nova Esc\xc3\xb2cia._NEWLINE_Tota la part continental de Nova Brunsvic es troba al nord del paral\xc2\xb7lel 45. El punt m\xc3\xa9s al sud a la part continental de Nova Brunsvic, just al nord del paral\xc2\xb7lel 45, \xc3\xa9s Greens Point, aproximadament 90 km a l\'oest de Saint John. Aproximadament dos ter\xc3\xa7os de l\'illa Deer, a m\xc3\xa9s de totes les illes Campobello i Grand Manan estan al sud del paral\xc2\xb7lel 45._NEWLINE_El paral\xc2\xb7lel aproximadament fa bisectriu en la pen\xc3\xadnsula de Nova Esc\xc3\xb2cia. Halifax \xc3\xa9s aproximadament a 40 km al sud del paral\xc2\xb7lel._NEWLINE_El paral\xc2\xb7lel 45 o marca aproximadament la fronterera nacional entre els Estats Units i el Canad\xc3\xa0 Entre els rius Sant Lloren\xc3\xa7 i Connecticut (les fronteres septentrionals dels estats de Nova York i Vermont amb el Quebec), on el paral\xc2\xb7lel es denomina de vegades "la l\xc3\xadnia Canad\xc3\xa0". La frontera real de Vermont es troba aproximadament 1 km al nord del paral\xc2\xb7lel a causa d\'un error en la topografia de 1772._NEWLINE_A Michigan, la pen\xc3\xadnsula d\'Old Mission a la badia de Grand Traverse acaba al paral\xc2\xb7lel 45. Moltes guies i r\xc3\xa8tols a Missi\xc3\xb3 de Point Lighthouse el descriuen a mig cam\xc3\xad entre l\'equador i el pol nord. Quan la badia de Grand Traverse es redueix per sota del nivell normal, \xc3\xa9s possible caminar per la l\xc3\xadnia exacta._NEWLINE_M\xc3\xa9s a l\'oest, la l\xc3\xadnia divideix m\xc3\xa9s o menys l\'\xc3\xa0rea metropolitana de Minneapolis-St. Paul. A l\'Oest dels Estats Units, el paral\xc2\xb7lel passa a trav\xc3\xa9s de les Grans Planes i les Muntanyes Rocalloses, tallant la costa pac\xc3\xadfica d\'Oregon._NEWLINE_El paral\xc2\xb7lel 45 forma la major part de la frontera entre Montana i Wyoming._NEWLINE_A trav\xc3\xa9s dels Estats Units el paral\xc2\xb7lel est\xc3\xa0 marcat en molts llocs a les carreteres per un signe proclamant que la ubicaci\xc3\xb3 \xc3\xa9s entre aproximadament a mig cam\xc3\xad del Pol Nord i l\'Equador.\n_START_SECTION_\n\xc3\x80sia\n_START_PARAGRAPH_\nContinuant cap a l\'oest, el paral\xc2\xb7lel passa sobre grans extensions de l\'oce\xc3\xa0 Pac\xc3\xadfic nord abans de passar pel Parc Nacional Rishiri-Rebun-Sarobetsu i la ciutat adjacent de Horonobe a l\'extrem nord de Hokkaid\xc5\x8d, la m\xc3\xa9s septentrional de les principals illes del Jap\xc3\xb3. Continua a trav\xc3\xa9s de la part nord del mar del Jap\xc3\xb3, que entra al continent asi\xc3\xa0tic a la costa de territori de Prim\xc3\xb3rie a R\xc3\xbassia, al nord de Vladivostok._NEWLINE_Al llac Khanka entra a la Xina del nord-est, tallant a trav\xc3\xa9s de Heilongjiang i continua travessant part de Jilin i l\'est de la Mong\xc3\xb2lia Interior.  Tranvessant el sud de Mong\xc3\xb2lia passa a trav\xc3\xa9s de les prov\xc3\xadncies de S\xc3\xbckhbaatar, Dornogovi (i la seva capital Sainshand), Dundgovi, \xc3\x96v\xc3\xb6rkhangai, Bayankhongor, Govi-Altai, i Khovd. A la Xina del nord-oest passa a trav\xc3\xa9s de la prefectura aut\xc3\xb2noma d\'Ili Kazakh a Xinjiang i la ciutat petroliera de Karamay._NEWLINE_El paral\xc2\xb7lel passa a trav\xc3\xa9s del sud del Kazakhstan, tallant la ciutat de Burylbaytal a l\'extrem sud del llac Balkhash i la ciutat m\xc3\xa9s oriental de Khizilord\xc3\xa0.  A la frontera amb l\'Uzbekistan divideix en dos el mar d\'Aral i la seva t\xc3\xb2xica Illa de Vozrojd\xc3\xa9nia, lloc d\'un laboratori sovi\xc3\xa8tic abandonat d\'armes biol\xc3\xb2giques. Voreja l\'extrem nord de l\'altipl\xc3\xa0 d\'Ustiurt, entrant de nou al Kazakhstan abans de tallar a trav\xc3\xa9s de la punta nord del Mar Caspi.\n_START_SECTION_\nEuropa\n_START_PARAGRAPH_\nA Europa el paral\xc2\xb7lel 45 passa entre la costa del Mar Caspi del Caucas rus a l\'est i la costa francesa del golf de Biscaia a l\'oest. A R\xc3\xbassia s\'est\xc3\xa9n des de la costa oest del mar Caspi a la costa est de la mar Negra a trav\xc3\xa9s de la Rep\xc3\xbablica de Calm\xc3\xbaquia, el territori de Stavropol i la seva capital Stavropol, i el territori de Krasnodar i la seva capital Krasnodar. A Ucra\xc3\xafna travessa la pen\xc3\xadnsula de Crimea i la seva capital Simferopol._NEWLINE_M\xc3\xa9s cap a l\'oest passa a trav\xc3\xa9s dels Balcans: Romania (al nord de Ploie\xc5\x9fti i travessant T\xc3\xa2rgu Jiu), la  prov\xc3\xadncia aut\xc3\xb2noma s\xc3\xa8rbia de Vojvodina, l\'extrem oriental de Cro\xc3\xa0cia, l\'extrem nord de B\xc3\xb2snia i Hercegovina, i una secci\xc3\xb3 de la Cro\xc3\xa0cia adri\xc3\xa0tica. La capital de S\xc3\xa8rbia, Belgrad, es troba al sud del paral\xc2\xb7lel._NEWLINE_Al nord de It\xc3\xa0lia en paral\xc2\xb7lel al riu Po prop de Rovigo, passant per Voghera, despr\xc3\xa9s al sud de Tor\xc3\xad abans de passar a Fran\xc3\xa7a als Alps Cotians._NEWLINE_A Fran\xc3\xa7a, es creua el riu Roine a Pontdis\xc3\xa8ra, al nord de Valen\xc3\xa7a i a trav\xc3\xa9s de Grenoble. Continua a trav\xc3\xa9s del Mass\xc3\xads Central i l\'antiga regi\xc3\xb3 d\'Aquit\xc3\xa0nia. La ciutat de Bordeus est\xc3\xa0 just al sud del paral\xc2\xb7lel.'